Az élet napos oldala: Kazuo Ishiguro_Ne engedj el...
Kazuo Ishiguro_Ne engedj el...
Íme a regény ismertetője, elég hosszan:
"Különös körülmények között nevelkednek a világtól elzárt magániskola, Hailsham növendékei. Noha minden szempontból kitűnő nevelést kapnak, tanáraik mintha egyszerre tartanának tőlük és szánnák őket. A diákok megtanulják, hogy különlegesnek számítanak, és hogy kiváló egészségük megőrzése nem csupán önmaguk érdeke, hanem a társadalomé is. Ám furcsa módon a külvilágról, melyet majdan szolgálniuk kell, szinte semmit nem tudnak. S ahogy múlnak az évek, az idillinek tetsző elszigeteltségben lassan ráébrednek, hogy az egyre gyakrabban megtapasztalt félreértések, zavaró ellentmondások hátterében sötét titok bújik meg.
A regény számos nyelven óriási sikert aratott, 2005-ös megjelenését követően rövid időn belül több jelentős irodalmi díjat is elnyert, és a Time magazin beválogatta a száz legjobb angol nyelvű regény közé."
Nem is tudom: az ismertető alapján sokkal jobbat vártam! Hogy benne lenne a 100 legjobb angol nyelvű regényben? Megkérdőjelezem!
Sokat gondolkodtam rajta, mit is írjak a könyvről: először is nagyon melankólikus volt a hangulata. Vártam egy csattanóra vagy valami sötét titok leleplezésére a végén, de kicsit "arcra estem", mert ez elmaradt, holott az ismertető ezt sejtette.Én igazából valahogy arra számítottam, hogy a két főhős kitör az őket teljességgel beszabályozott életből...teszem azt, megszöknek. Mert miért is ne tehetnék? Semmi utalást nem olvastam a könyvben arra vonatkozóan, hogy miért is ne tudnák megtenni.
Túl aprólékosan ment bele az író a részletekbe: valahogy olyan túlzott jelentőséget nyilvánít annak, ki hogyan néz, beszél, mozdul...de ha még lenne a végén értelme!
Szóval nálam ez a könyv egy nagy hármas, nem hagyott bennem túl nagy nyomot, ahhoz képest meg olyan drágák ezek a francos könyvek!:o)
Még a filmmel megpróbálkozom azért!:o)
Bejegyezte: Jucus dátum: 9:59:00 AM